ବାସ୍ତବରେ ଯେଉଁ ଉଦ୍ଦ୍ୟେଶ୍ୟରେ ଧର୍ମର ଉଦ୍ଭବ ହୋଇଥିଲା, ତାହାଥିଲା ଅତୀବ ପ୍ରଶଂସନୀୟ । ମଣିଷ ଯେତେବେଳେ ସମାଜ ଗଢିଲା, ସମାଜର ଅନ୍ୟ ସମସ୍ତଙ୍କ ସହ ଅନୁକୂଳ ସଂମ୍ପର୍କ ରକ୍ଷା କରିବା ନିମନ୍ତେ ଚାହିଁଥିଲା ସେ । କାରଣ ତାହା ଥିଲା ନିଜ ପାଇଁ , ସମାଜପାଇଁ ଏବଂ ଅନ୍ୟମାନଙ୍କୁ ପାଇଁ ହିତକର । ପରସ୍ପର ପ୍ରତି କିପରି ଆଚାର ଆଚରଣ କରାଯିବ , ତାହାର ନୀୟମ ମାନ ସ୍ଥିରୀକୃତ ହେଲା । ସ୍ଥିରୀକୃତ ହେଲା କେତେକ ନୈତିକ ସିଦ୍ଧାନ୍ତ । ଏଗୁଡିକ ମଣିଷ ସମାଜ ପାଇଁ ଲାଭପ୍ରଦ ତଥା କଲ୍ୟାଣକର କରିବା ହିଁ ଥିଲା ମୂଖ୍ୟ ଲକ୍ଷ୍ୟ । ଏହା ଫଳରେ ମଣିଷର ଅଧିକତର ହିତ ସାଧିତ ହେଲା । ପରବର୍ତ୍ତୀ ସମୟରେ କେତେକ ବ୍ୟକ୍ତି ସେହିସବୁ ନିୟମ ଓ ସିଦ୍ଧାନ୍ତକୁ ସଂହିତାବଦ୍ଧ କରିଦେଲେ । କିନ୍ତୁ କାଳକ୍ରମେ ସେହି ନିୟମଗୁଡିକର ଜୀବନ୍ତତା ଲୋପପାଇଗଲା ଓ ତାହା ହେଇଗଲା ଜଡ଼ ପଦାର୍ଥ ସଦୃଶ । ତଥାପି କେତେକ ଧାର୍ମିକ ପ୍ରଥା , ପରମ୍ପରା ଓ ରୀତିନୀତିରେ ସମଗ୍ର ସାମାଜିକ ଆଚାର ଆଚରଣ ସେହି ପୁରାତନ ପନ୍ଥାଗୁଡିକ ଏବେ ବି ଜାରି ରହିଛି ।

ଅନୁସନ୍ଧାନ
ବିଶ୍ୱାସ
ଉଦ୍ଦେଶ୍ୟ
ତତ୍ତ୍ୱ